ToekomsVenster: Hoe ken mense jou? | Maroela Media
Ek blaai onlangs vinnig deur die koerant en sien 'n opskrif wat vertel van 'n dogter van 'n bekende persoon wat iewers seergekry het. Die besonderhede is nie belangrik nie maar die interessante is dat die bekende persoon se naam in die opskrif verskyn maar die dogter is, wat die opskrif betref, anoniem: sonder naam en 'n afgeleide identiteit. Haar pa bepaal wie sy is. As sy gewoon soos die meeste van ons was en is, sou daar ook geen beriggewing oor die voorval wees nie. Sy word darem in die berig self geïdentifiseer.
Ek het geen identiteit as dit nie in Hom is nie. Ons het 'n "in Christus" identiteit, ons is Christene, vernoem na die lewende Christus en sy manier van dinge doen. Ons is mense van die Weg, kinders van die Vader, seuns en dogters van die Allerhoogste. My naam is vir Hom belangrik. Ek is hier om die wil van my Vader te doen. Tog roep Hy my by die naam want by Hom is ek nie naamloos, 'n nommer, 'n insident nie. Hy het my geken selfs voor my geboorte en my toe reeds by die naam geroep. Vir jou ook.
Pragtig en Amen
Ek is bly jy noem van wêreldse titels.Die meeste van die titels wat ons vandag in die kerk gebruik,is onbybels.Die enigste twee wat in die Nuwe Testament
genoem word,is die van ouderling en diaken.Daar is nie titels soos pastor,dominee,apostel,profeet,evangelis,biskop of vader nie.Jesus maak dit heeltemal duidelik aan sy dissipels:"My volgelinge is nie statusbewus nie,maar diensbewus-soos Ek."Dis liefdevol om iemand te respekteer en te ag,maar moenie mense verhef nie.Moet ook nie toelaat dat iemand jou verhef nie.Die enigste persoon met titels in die gemeente is ons Here Jesus Christus-die dienskneg der diensknegte.